stanford-oval/wikipedia huggingface dataset:
חיסון לחיידק המנינגוקוק
סוגים > זנים A,C,W-135 ו-Y

ישנם שלושה חיסונים למניעת מחלת המנינגוקוקוס בארצות הברית אשר מתמקדות בקבוצות A,C,W-135 ו-Y:
שני חיסונים מצומדים (MCV-4), מנקטרה (Menactra) ומאנבאו (Menveo)
חיסון פוליסכריד (MPSV-4), מנומון (Menomune) המיוצר על ידי חברת התרופות סנופי.
נימנריקס הוא חיסון מצומד האפקטיבי כנגד זנים מסוג A,C,W-135 ו-Y השימוש בו נעשה במדינות האיחוד האירופאי ובמדינות נוספות.
חיסון מנינגוקוק מצומד הראשון (MCV-4), מנקטרה, היה מורשה בארצות הברית בשנת 2005 על ידי חברת סנופי. מאנבאו היה מורשה בשנת 2010 על ידי נוברטיס. שני חיסוני ה-MCV-4 אושרו על ידי מנהל המזון והתרופות עבור אנשים מגילאי שנתיים ועד 55. מנקטרה קיבלו אישור לשימוש בחיסון עבור תינוקות מגיל 9 חודשים באפריל 2011. באוגוסט 2013 מאנבאו קיבלו אישור לשימוש בחיסון עבור תינוקות מגיל חודשיים. המרכז לבקרת מחלות ומניעתן (CDC) טרם נתן המלצה בעד או נגד שימוש בחיסון עבור ילדים מתחת לגיל שנתיים.
חיסון הפוליסכריד (MPSV-4), מנומון זמין משנת 1970. ניתן להשתמש בחיסון זה אם החיסון המצומד (MCV-4) לא זמין, או כאשר מדובר באנשים מעל גיל 55 אשר רשאים להשתמש בחיסון זה בלבד. מידע אודות אוכלוסיות מומלצות לקבל החיסון ניתן לקבל מהמרכז לבקרת מחלות ומניעתן (CDC).
סוגים > זנים A,C,W-135 ו-Y > הגבלות

משך החסינות שמעניק חיסון המנומון (Menomune) הוא 3 שנים, פחות אצל ילדים מתחת לגיל 5 מכיוון שזה לא מייצר תאי זיכרון מסוג T. ניסיון לגשר על בעיה זו על ידי חיסון נוסף גורם לתגובת נוגדנים מופחתת ולא מוגברת ולכן לא מומלץ לתת מנות נוספות של חיסון זה. כמו בכל חיסוני הפולסכריד גם מנומון לא מייצרת חסינות רירית, כך שעדייו ניתן להידבק בזנים אחרים של מנינגוקוקוס ולא ניתן לפתח חסינות העדר באמצעות חיסון זה. מסיבה זו, מנומון מתאים במיוחד לתיירים הזקוקים להגנה קצרת טווח אך לא כחלק מתוכנית לאומית למניעת מגפות.
מאנבאו ומנקטרה מכילים את אותם נוגדנים כמו מנומון אך נוגדנים אלה מצומדים לתרכובת חלבון פוליסכריד נגד דיפתריה, וכתוצאה מכך משך החסינות ארוכה יותר עם חיסונים מאיצים נוספים ואף חסינות זו אפקטיבית לחסינות עדר.
סוגים > זנים A,C,W-135 ו-Y > סיבולת

במחקר שהתפרסם במרץ 2006, השוו בין שני סוגי החיסונים ומצאו כי 76% מהמחוסנים עדיין מקבלים הגנה פאסיבית יותר משלוש שנים לאחר קבלת החיסון (MCV-4). רק ל-49% מהמחוסנים ב-MPSV-4 הייתה הגנה פאסיבית. נכון לשנת 2010 ישנם עדויות מוגבלות לכך שהחיסונים הנוכחיים מציעים הגנה הנמשכת מעבר לשלוש שנים. נערכים מחקרים על מנת לקבוע באופן מוחלט מה משך החסינות המדויק וכמות החיסונים הנוספים הנדרשים. המרכז לבקרת מחלות ומניעתן מפרסם המלצות למי כדאי להתחסן בשנית.
סוגים > זנים C ו-Y

ביוני 2012 מנהל המזון והתרופות האמריקאי (FDA) אישר חיסון משולב כנגד שני סוגים של מחלות המנינגוקוקוס ומחלה נוספת אצל ילדים ותינוקות מגיל 6 שבועות עד 18 חודשים. החיסון מנהיבריקס (Menhibrix), מונע מחלות הנגרמות על ידי חיידק הנייסריה מנינגיטידיס, זנים C, Y והאמופילוס אינפלואנזיאה (Haemophilus influenzae). זה היה חיסון המנינגוקוקוס הראשון שהיה ניתן לתת לתינוקות בגיל של 6 שבועות.
סוגים > זן A

חיסון הנקרא מאנאפריוואק (MenAfriVac) פותח מטעם תוכנית הנקראת פרויקט חיסון המנינגיטיס ויש באפשרותו למנוע התפרצויות של זן A מנינגיטיס.
סוגים > זן B

הוכח כי קשה לפתח חיסונים המגנים מזן B של מנינגיטיס וכי צריך לנקוט בגישה שונה מחיסונים כנגד זנים אחרים. אומנם חיסוני הפולסכריד יעילים כנגד הזנים A,C,W-135 ו-Y אך בזן B מבנה האנטיגן על כמוסת הפוליסכריד שלו דומה מידי להידבקויות על מולקולת עצביות אצל בני אדם.
חיסון כנגד זן B פותח בצ'ילה בתגובה להתפרצות רחבה של המחלה בשנת 1980. חיסון זה התבסס על פיתוח מלאכותי של הממברנה החיצונית של החיידק. נבדק ונמצא כי החיסון בטוח ואפקטיבי, אך בארצות הברית ניתן לו אישור למחקר בלבד בשל סכסוכים פוליטיים בין המדינות.
בשל שכיחות גבוהה של מניגיטיס מזן B בנורווגיהבין השנים 1975–1985, רשויות הבריאות הנורווגיות פיתחו חיסון המיועד ספציפית לילדים ונוער. ניסויים קליניים פסקו לאחר שראו כי החיסון יעיל רק ב-50% מהמקרים. בנוסף, מספר תביעות הוגשו כנגד רשויות הבריאות במדינה על ידי אנשים שסבלו מתופעות לוואי חמורות. מידע שרשויות הבריאות קיבלו ואספו במהלך פיתוח החיסון הועבר לחברת גלקסו סמית׳ קליין (GlaxoSmithKline) אשר פיתחו חיסון דומה MeNZB, עבור ניו זילנד.
בינואר 2013 אושר לשימוש באירופה החיסון MenB. בעקבות המלצה מהוועדה לבדיקת תרופות לשימוש אנושי של האיחוד האירופי, חיסון הבקסרו (Bexsero) המיוצר על ידי חברת נוברטיס, קיבל רישיון מהנציבות האירופאית. למרות זאת, פיתו החיסון במדינות האיחוד האירופי תלוי בהחלטת הממשלות של כל מדינה.
ביולי 2013 ועדת החיסונים בבריטניה המליצה נגד הוספת חיסון הבקסרו לתוכנית החיסונים השגרתית מטעמי חיסכון תקציבי. אך בשנת 2014 ההמלצה בוטלה והחיסון התווסף לחיסוני השגרה.
בנובמבר 2013, כתגובה להתפרצות מנינגיטיס מסוג B בקמפוס של אוניברסיטת פרינסטון, המרכז לבקרת מחלות ומניעתן (CDC) אישרו ייבוא חירום של בקסרו על מנת לעצור את ההתפרצות. בקסרו אושר על ידי מנהל המזון והתרופות האמריקאי בפברואר 2015. באוקטובר 2014, טרומנבה, חיסון נוסף נגד זן B שיוצר על ידי חברת התרופות פייזר, אושר על ידי מנהל התרופות והמזון האמריקאי.
סוגים > זן X

דווח על הימצאות זן X מנינגיטיס בצפון אמריקה, אירופה, אוסטרליה ומערב אפריקה. לא קיים חיסון המגן מפני זן X של מנינגיטיס.
תופעות לוואי

תופעות לוואי מוכרות כוללות כאב ואדמומיות סביב אזור הזריקה (ב-50% מהמקרים). אחוז קטן של אנשים מפתחים חום קל. כמו בכל סוג תרופה, ישנו אחוז קטן של אנשים העלולים לפתח תגובה אלרגית חמורה. ב-2016 משרד הבריאות של קנדה הזהירו מפני סיכון מוגבר לאנמיה או המוליזה בקרב אנשים שטופלו באוקליזומאב (Soliris). הסיכון הגבוה ביותר היה כאשר אנשים קיבלו מנה של סוליריס תוך שבועיים לאחר שהתחסנו בבקסרו.
למרות החששות הראשונים הנוגעים לתסמונת ג׳יליאן-בארה, מחקרים עוקבים שנערכו ב-2012 לא הראו סיכון מוגבר לחלות בג׳יליאן-בארה לאחר חיסון מנינגוקוק מצומד.
ראו גם

מיניגוקוקוס
חסינות (רפואה)
חסינות העדר
הערות שוליים

1 2 3 4 5 6  https://apps.who.int/iris/handle/10665/241846, חיסון המנינגוקוקוס, מאמר עמדה של ארגון הבריאות העולמי, ארגון הבריאות העולמי
↑  החיסון הראשון שאושר על ידי מנהל המזון והתרופות האמריקאי, למניעת מנינגוקוקוס מזן B.
↑  Mahomed Patel, Chin‐kei Lee, חיסוני פוליסכריד למניעת מנינגיטיס מזן A, https://www.cochranelibrary.com/cdsr/doi/10.1002/14651858.CD001093.pub2/full, Cochrane Libary
↑  Lucieni O Conterno, Carlos Rodrigues da Silva Filho, Jens U Ruggeberg, Paul T Heath, חיסונים מצומדים למניעת מנינגוקוקוס C, Cochrane Library, https://www.cochranelibrary.com/cdsr/doi/10.1002/14651858.CD001834.pub2/full
↑  WHO, מנינגוקוקוק חיסון מצומד: הדרכות עדכניות, פברואר 2015, Epidemiol, https://www.who.int/wer/2015/wer9008.pdf
↑  Salim Parker, Joanna Gaines, ערב הסעודית: מדריך למטייל ולעולה לרגל, באתר CDC
↑  WHO, Meningococcal meningitis vaccine, WHO
↑  WHO, רשימת תרופות חיוניות של איחוד הבריאות הלאומי, Geneva, 2019
↑  מנינגוקוקוס זנים A, C, W-135 ו-Y וחיסונים מצומדים, באתר European Medicines Agency
↑  מכתב אישור- מנקטרה, באתר U.S. Food and Drug Administration, ‏אפריל 2011
↑  מכתב אישור- מאנבאו, באתר U.S. Food and Drug Administration, ‏אוגוסט 2013
1 2  CDC, חיסונים ומחלות שניתן למנוע, באתר CDC
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דלקת הענבייה

| --- | --- |

אובאיטיס קדמית
 תחום:  רפואת עיניים 
 תסמינים:  דלקת 
 טיפול:  אטרופין  אדלימומאב  פרדניסולון  דקסמתזון  מתוטרקסט  רמיקייד 
 קישורים ומאגרי מידע
 eMedicine:  1208936 
 MeSH:  D014605
 
דלקת הענבייה (בלועזית, Uveitis) היא קבוצת מחלות דלקתיות המערבות את הענבייה (Uvea) וסביבתה. הענבייה היא החלק הפנימי של העין ומורכבת מהקשתית (צבע העין), הגוף הריסני (שריר מאחורי הקשתית) והדמית. ישנם שלושה סוגים עיקריים של דלקת הענבייה: קדמית, אמצעית ואחורית. לעיתים תיתכן מעורבות של שלושת המקטעים יחד.
אובאיטיס עשויה להופיע כחלק ממחלה כללית בגוף, ולעיתים, כמחלה המתבטאת בעיניים בלבד וללא מעורבות של איברים נוספים. גילוי המחלה העינית מוביל לעיתים לאבחנת מחלה כללית שלא הייתה ידועה קודם לכן. אובאיטיס תיתכן בילדים ומבוגרים.
האבחנה מתבצעת על ידי בדיקת עיניים יסודית במנורת סדק. בבדיקה זו אפשר לראות אם המחלה מערבת עין אחת או שתיים, ולהגדיר את סוגה. על מנת להגיע לאבחנה מדויקת יש צורך בבדיקות נוספות שכוללות הדמיות שונות של העין ולעיתים בדיקת תפקודי העין. בדיקות אילו מותאמות לכל מקרה באופן מושכל. מאחר שדלקת הענבייה עלולה לגרום לפגיעה בראייה, ישנה חשיבות רבה לאבחון מוקדם של המחלה ולטיפול בה.
סוגי דלקת הענבייה

דלקת הענבייה עשויה לערב מקטעים שונים בעין, ובהתאם נהוג להתייחס לכמה סוגים שלה:
דלקת הענבייה הקדמית - מקורה בקשתית או בחלק הקדמי של הגוף הריסני ומערבת את החלק הקדמי של העין.
דלקת הענבייה האמצעית - מקורה בחלק האחורי של הגוף הריסני או הפארס פלנה או החלק ההקפי ביותר של הרשתית ומערבת את זגוגית העין.
דלקת הענבייה האחורית - מקורה בדמית ו/או ברשתית ומערבת את הדמית או הרשתית.
דלקת המערבת את כל מקטעי העין - קדמית, אמצעית ואחורית.
תסמיני המחלה

דלקת הענבייה הקדמית עשויה לגרום לאי נוחות, קושי בהפניית המבט לכיוון מקור אור, כאבים בעין וכאבי ראש, אדמומיות בעין וירידה בראייה. ייתכנו שינויים במבנה האישון ובקשתית.
דלקת הענבייה האמצעית והאחורית עשויות לגרום לירידה בראייה והפרעות בראייה כגון ראיית נקודות או צורות צפות בשדה הראייה.
כאשר מופיעות תלונות אלו חשוב מאוד להגיע לבדיקת עיניים מקפת כדי לאבחן את סוג המחלה ולקבל את הטיפול המתאים במהירות.
הסיבות להתרחשות דלקת הענבייה

פעמים רבות, למרות בירור מקיף, אין מוצאים את הסיבה להתפרצות הדלקת. הדלקת עשויה להופיע כאחד הסימנים של מחלה כללית בגוף או כמחלה המתבטאת בעיניים בלבד. דוגמאות למחלות או מצבים שעשויים לגרום לאובאיטיס:
מחלות כלליות בגוף המערבות הן את העיניים והן איברים נוספים כגון המפרקים, מערכת העיכול, העור ועוד:
- קבוצת מחלות הספונדילוארטרופתיות כוללת מגוון מחלות של דלקות מפרקים שלרוב מערבות את מפרק האגן ומפרקים באזור חיבור הגידים לעצמות, כגון מפרק הברך, הירך וכף הרגל. המחלות השכיחות בקבוצה זו: דלקת שדרה מקשחת Ankylosing Spondylitis, דלקת מפרקים פסוריאטית Arthritis Psoriatic, דלקת מפרקים המלווה מחלת מעי דלקתית Arthritis with Inflammatory Bowel Disease ודלקת מפרקים תגובתית Arthritis Reactive. למחלות אלו קיים רקע גנטי, ובכתשעים אחוז מן המקרים אפשר לאתר בדמם של החולים את הסמן הגנטי B27-HLA
- מחלת מפרקים של גיל הילדות Juvenile Idiopathic Arthritis - JIA
- זאבת SLE
- בכצ'ט Behcet's disease
- סרקואידוזיס Sarcoidosis
- טרשת נפוצה Multiple sclerosis
- VKH
מחלות זיהומיות הנגרמות על ידי מחולל ידוע - מחלות הנגרמות על ידי נגיפים, חיידקים, טפילים ופטריות.
דלקת לאחר ניתוחי עיניים, פגיעה עינית.
מחלות דלקתיות המערבות את העין בלבד וייחודיות לעין כגון Birdshot chorioretinopathy
אבחון

האבחנה מבוססת על סיפור המקרה ולכן ישנה חשיבות רבה למסירת מידע רב ככל האפשר לרופאים המטפלים אודות התלונות העיניות ומשך קיומן, אירועים דומים בעבר, תלונות על איברים נוספים בגוף, מחלות אחרות, מחלות במשפחה, שימוש בתרופות וחשיפה לבעלי חיים. חשוב גם כן למסור מידע על טיולים לארצות אקזוטיות או על טיולים בארץ שבהן הייתה חשיפה שאינה שגרתית למערות, למאכלים מיוחדים וכדומה. האבחנה הקלינית מתבצעת בבדיקת עיניים יסודית במנורת סדק. בדיקות נוספות של העין כוללות בדיקות הדמיה, כגון צילום הרשתית במכשיר OCT‏, צילום FA, צילום ICG, בדיקת US, בדיקת שדה ראייה, בדיקות אלקטרופיזיולוגיות של העין ולעיתים לקיחת דגימות מנוזל העין. הבדיקות הכלליות כוללות בדיקות דם והדמיות נוספות, כגון הדמיית חזה אגן וראש. הבדיקות הללו מותאמות לכל מקרה באופן מושכל.
הדלקת עלולה לגרום לפגיעה בראייה, על כן למשך הזמן שחולף בין הופעת המחלה לבין אבחונה ומתן הטיפול המתאים חשיבות מכרעת להצלחה על שמירת הראייה.
טיפול

הטיפול מותאם לסוג האובאיטיס ולמצב הכללי של המטופל/ת. יש חשיבות רבה לאבחון מוקדם, לקבלת טיפול מתאים, ולמעקב רציף על ידי רופאים מומחים באובאיטיס.
טיפול באובאיטיס קדמית - הטיפול כולל טיפות עיניים ולעיתים משחות המכילות סטרואידים, הניתנות במינונים שונים, בהתאם לחומרת הדלקת. נוסף על כך, ניתנות טיפות המרחיבות את האישון ומרפות את שרירי הגוף הריסני. טיפול זה מקל את הכאב ומונע היווצרות הידוקים של הקשתית לעדשת העין.
טיפול באובאיטיס אמצעית ואחורית - במצבים אלו הטיפול המקומי בטיפות אינו יעיל ויש צורך בטיפול החודר טוב יותר לעין. האפשרויות הן הזרקת סטרואידים סביב העין או לתוך הזגוגית או מתן סטרואידים דרך הפה, ובמקרים קשים יותר אף מתן תוך ורידי.
עמוד התווך של הטיפול האנטי דלקתי הוא עדיין הטיפול בסטרואידים. זהו טיפול יעיל אך עלול להיות כרוך בתופעות לוואי, אם בשל שימוש במינון גבוה או בשל שימוש ממושך. במקרים שבהם הטיפול בסטרואידים אינו נותן את המענה או שמלווה בתופעות לוואי, יש להוסיף טיפול אנטי דלקתי אחר בתוך הורדה הדרגתית של הטיפול בסטרואידים. טיפול זה משמש גם במחלות דלקתיות כלליות בגוף, וכולל תרופות מגוונות, כגון תרופות ממשפחת האנטי מטבוליטים, ממשפחת מעכבי קלצינוירין, ותרופות ביולוגיות שהם נוגדנים ספציפיים כנגד חלבונים המעורבים בתהליך הדלקתי.
הטיפול והמעקב נעשים פעמים רבות בשיתוף עם רופאים/ת העוסקים בתחומים שונים, כגון ראומטולוגיה, ריאות, עור, גסטרואנטרולוגיה, נפרולוגיה, נוירולוגיה, אימונולוגיה, מרכז האיידס, היחידה למחלות זיהומיות ומחלקת ילדים.
סומק ריסים
ג'ורג' גייל

ג'ורג' גייל (באנגלית: George Gale‏; 3 ביוני 1756 - 2 בינואר 1815) היה פוליטיקאי אמריקאי והנציג הראשון של מחוז הקונגרס החמישי של מרילנד.
ביוגרפיה

גייל נולד במחוז סומרסט בפרובינציית מרילנד ב-3 ביוני 1756. הוא למד בבית ספר ציבורי ושירת בצבא הקונטיננטלי במהלך מלחמת העצמאות האמריקאית. כשמרילנד כינסה את הוועידה שלה לאשרור חוקת ארצות הברית ב-1788, גייל היה חבר בוועידה. לאחר מכן הוא נבחר לקונגרס הראשון של ארצות הברית כחבר בבית הנבחרים. הוא שירת מ-1789 עד 1791, כאשר ג'ורג' וושינגטון מינה אותו למפקח על משקאות מזוקקים עבור מחוז מרילנד.
גייל מת במחוז ססיל, מרילנד ב-2 בינואר 1815. הוא קבור במה שהיה בעבר בית הקברות של משפחת גייל. הוא נמצא כעת בשטח הכנסייה האפיסקופלית של סנט מרקו בפריוויל, מרילנד.
בנו, לוין גייל, הלך מאוחר יותר בדרכו של ג'ורג' והפך לחבר בית הנבחרים של ארצות הברית.
במלחמת העולם השנייה, אוניית ליברטי SS George Gale נקראה על שמו.
הקונצרט (סרט)

| --- | --- |

כרזת הסרט
 בימוי:  ראדו מיכאיליאנו 
 הופק בידי:  אלין אטאל
 תסריט:  ראדו מיכאילאנו  הקטור קאבלו
 עריכה:  לודו טרוש 
 שחקנים ראשיים:  אלכסיי גוסקוב   מלאני לורן   דמיטרי נאזרוב   מיו-מיו   ז'קלין ביסט
 מוזיקה:  ארמנד עמר
 צילום:  לורן דיילנד 
 מדינה:  צרפת צרפת   רוסיה רוסיה
 חברת הפקה:  BiM Distribuzione 
 חברה מפיצה:  חברת ויינשטיין
 שיטת הפצה:  וידאו על פי דרישה 
 הקרנת בכורה:  4 בנובמבר 2009 (צרפת)
 משך הקרנה:  119 דקות
 שפת הסרט:  צרפתית, רוסית
 סוגה:  סרט דרמה, סרט קומדיה 
 תקציב:  13,000,000 אירו
 הכנסות באתר מוג'ו:   concert
 פרסים:  פרס סזאר למוזיקה הטובה ביותר שנכתבה לסרט (ארמנד עמר)  פרס סזאר לסאונד הטוב ביותר (Pierre Excoffier, Bruno Tarrière)  פרס דוד דה דונטלו לסרט האירופי (ראדו מיכאיליאנו) 
 אתר רשמי
 דף הסרט ב־IMDb
 
הקונצרט (בצרפתית: Le Concert; ברוסית: Концерт) הוא סרט קולנוע צרפתי-רוסי שיצא לאקרנים בשנת 2009. הסרט הוא קומדיה דרמטית, בבימויו של ראדו מיכאילאנו ובכיכובם של אלכסיי גוסקוב, מלאני לורן ומיו-מיו.
הסרט זכה בפרס סזאר עבור המוזיקה המקורית הטובה ביותר ועבור הפסקול בשנת 2010. הסרט היה מועמד לפרס הסרט הטוב ביותר במסגרת פרסי גלובוס הזהב.
תקציר העלילה

במרכז עלילת הסרט ניצבת דמותו של אנדריי סמיונוביץ' פיליפוב, אשר היה מנצח התזמורת של תיאטרון בולשוי במוסקבה. כשברז'נייב הורה לגרש מהתזמורת את כל נגניה היהודים, סירב פיליפוב לציית להוראה. סירובו הביא לסילוקו מהתזמורת באמצע הקונצרט, השפלתו בפומבי, והפיכתו לעובד ניקיון במשכן תיאטרון הבולשוי.
לאחר למעלה מעשרים שנה בעודו מנקה את חדר מנהל התזמורת מבחין פיליפוב בפקס שהגיע מחו"ל, המזמין את תזמורת הבולשוי להופיע בתיאטרון שאטלה בפריז. פיליפוב מחליט לקבץ את חברי התזמורת הישנה שנפוצו לכל עבר, העובדים בעבודות שונות, ולהתחזות לתזמורת הבולשוי הנוכחית. הוא משיב לתיאטרון שאטלה כי הם יגיעו לפריז וינגנו את הקונצ'רטו לכינור של פיוטר איליץ' צ'ייקובסקי שהופסק 30 שנה קודם לכן על ידי נציג השלטונות.
פיליפוב רק דורש, כתנאי להופעה בפריז, שהסולנית בקונצרט תהא הכנרית הצעירה אן מארי ז'אקה, שבמהלך הסרט יתברר הקשר בינה לבין פיליפוב. התעקשותו של פיליפוב לנגן את הקונצרט עם הנגנית נובעת מכך שאן-מארי היא בתה של הסולנית היהודיה שניגנה עם פיליפוב בקונצרט המקורי.
דמויות ושחקנים

אלכסיי גוסקוב בתפקיד אנדרי פיליפוב (Andreï Filipov)
מלאני לורן בתפקיד אן מארי ז'קה (Anne-Marie Jacquet)
דימטרי נאזארוב בתפקיד סאשה גרוסמן (Sacha Grossman)
ואלרי בארינוב בתפקיד איוון גאברילוב (Ivan Gavrilov)
פרנסואה ברליאן בתפקיד אוליבר מורן דפלוסי (Olivier Morne Duplessis)
מיו-מיו בתפקיד גווילן דה לה ריוויר (Guylène de La Rivière)
פסקול

הפסקול המקורי עבור הסרט נכתב על ידי ארמנד עמר, כשקטע אחד נכתב על ידי ראדו מיכאילאנו בעצמו ("לה טרו נורמן" - "Le Trou Normand"). הפסקול של הסרט כולל את היצירה העומדת בלב עלילת הסרט - הקונצ'רטו לכינור של צ'ייקובסקי, כמו גם את הקונצ'רטו לפסנתר מס' 21 של מוצרט, את מחול החרבות של אראם חאצ'טוריאן ואת סימפוניה מס' 1 (מאהלר) (ה"טיטן") של גוסטב מאהלר. כמו כן משולב בסרט גם חלק מהקונצ'רטו לכינור של מנדלסון.
אולימפיאדת ברצלונה (1992)

| --- | --- |

 עיר מארחת:  ברצלונה, ספרד
 מדינות משתתפות:  169
 ספורטאים משתתפים:  9,356 (6,652 גברים, 2,704 נשים)
 תחרויות:  257 תחרויות ב-28 ענפים
 טקס הפתיחה:  25 ביולי 1992
 טקס הנעילה:  9 באוגוסט 1992
 נפתח רשמית על ידי:  חואן קרלוס הראשון, מלך ספרד
 השביע את המשתתפים:  לואיס דורסטה בלנקו
 השביע את השופטים:  יבגני אסנסיו
 הדליק את הלפיד האולימפי:  אנטוניו רבולו
 האצטדיון הראשי:  אסטדי אולימפיק דה מונטג'ואיק, ברצלונה, ספרד
 הערים שהתמודדו על האירוח:  אמסטרדם, בלגרד, בריסביין, ברמינגהאם, פריז
 → אולימפיאדת סיאול 1988 אולימפיאדת אטלנטה ← 
אולימפיאדת ברצלונה (1992) היא האולימפיאדה ה-25 בעת החדשה. היא נמשכה 16 ימים מ-25 ביולי עד 9 באוגוסט 1992. השתתפו בתחרויות 9,356 ספורטאים מ-169 מדינות.
אירועים בולטים

דרום אפריקה חזרה להשתתף במשחקים האולימפיים לאחר השעיה ממושכת מאולימפיאדת רומא (1960) בעקבות האפרטהייד שהונהג בה.
בעקבות איחוד גרמניה משנת 1990, גרמניה שלחה נבחרת מאוחדת בפעם הראשונה מאז אולימפיאדת טוקיו (1964).
בעקבות פירוק ברית המועצות בשנת 1991, אסטוניה לטביה וליטא שלחו נבחרות נפרדות לראשונה משנת 1936. יתר הרפובליקות שהרכיבו את ברית המועצות השתתפו בשם המשלחת המאוחדת.
בעקבות התפרקות יוגוסלביה בשנת 1992, בוסניה והרצגובינה, סלובניה וקרואטיה שלחו נבחרות נפרדות. יתר הספורטאים מיוגוסלביה לא הורשו להשתתף תחת שם מדינה זו בשל סנקציות שהופעלו על ידי האו"ם. ספורטאים יחידים הורשו להשתתף תחת הדגל האולימפי כמשתתפים עצמאיים.
נבחרת החלומות של ארצות הברית בכדורסל, שהורכבה מכוכבי ליגת ה-NBA, השתתפה במשחקים - זאת לאחר שאושר לראשונה לשחקנים מקצוענים ליטול חלק במשחקים האולימפיים.
אירועים בולטים > אתלטיקה

ארצות הברית (ארצות הברית), דורגה שוב במקום הראשון בתחרויות האתלטיקה עם 12 מדליות זהב ו-30 מדליות בסך הכל.
אירועים בולטים > אתלטיקה > שיאי עולם

שלושה שיאי עולם לגברים נקבעו במשחקים האולימפיים, כולם על ידי אתלטי ארצות הברית (ארצות הברית).
קווין יאנג (ארצות הברית ארצות הברית), בריצת 400 מטר משוכות (שיא עולם הנוכחי, 2016) ובשתי ריצות שליחים 4x100 מטר ו-4x400 מטר.
אירועים בולטים > אתלטיקה > אתלטיות

גוון טורנס (ארצות הברית ארצות הברית), זכתה ב-3 מדליות, מהן 2 זהב בריצת 200 מטר ובריצת שליחות 4x100 מטר ובמדליית כסף בריצת שליחות 4x400 מטר.
ג'קי ג'וינר קרסי (ארצות הברית ארצות הברית), זכתה ב-2 מדליות זהב וארד. מדליית זהב בקרב שבע פעם שנייה ברציפות ומדליית ארד בקפיצה לרוחק.
אוולין אשפורד (ארצות הברית ארצות הברית), זכתה במדליה האולימפית הרביעית שלה בריצת שליחות 4x100 מטר, הישג שרק 4 אתלטיות קבעו.
אירועים בולטים > אתלטיקה > אתלטים

קארל לואיס (ארצות הברית ארצות הברית), זכה ב-2 מדליות זהב, בקפיצה לרוחק בפעם השלישית ברציפות ובריצת שליחים 4x100 מטר.
מייקל מארש (ארצות הברית ארצות הברית), זכה ב-2 מדליות זהב, בריצת 200 מטר ובריצת שליחים 4x100 מטר.
קווינסי ווטס (ארצות הברית ארצות הברית), זכה ב-2 מדליות זהב בריצת 400 מטר ובריצת שליחים 4x400 מטר.
אירועים בולטים > התעמלות > נשים

טטיאנה גוצו ( המשלחת המאוחדת), זכתה ב-4 מדליות מהן 2 זהב כולל בתחרות הקרב רב אישי.
לוויניה מילושוביץ' (רומניה רומניה), זכתה ב-4 מדליות מהן 2 זהב, 1 כסף ו-1 ארד.
טטיאנה ליסנקו היהודיה ( המשלחת המאוחדת) זכתה ב-3 מדליות מהן 2 זהב ו-1 ארד.
שאנון מילר (ארצות הברית ארצות הברית), זכתה ב-5 מדליות, מהן 2 כסף ו-3 ארד.
אירועים בולטים > התעמלות > גברים

ויטלי שרבו ( המשלחת המאוחדת), זכה ב-6 מדליות זהב, 4 מהן ביום אחד, 5 מהן אישיות.
אירועים בולטים > טניס > נשים

ג'ניפר קפריאטי (ארצות הברית ארצות הברית), זכתה בטורניר היחידות
ג'יג'י פרננדז ומרי ג'ו פרננדז (ארצות הברית ארצות הברית), זכו בטורניר הזוגות
אירועים בולטים > טניס > גברים

מארק רוסה (שווייץ שווייץ), זכה בטורניר היחידים
בוריס בקר ומיכאל שטיך (גרמניה גרמניה), זכו בטורניר הזוגות
אירועים בולטים > כדורגל

ספרד זכתה במדליית הזהב בכדורגל לגברים לאחר ניצחון במשחק הגמר על נבחרת פולין 2-3. נבחרת גאנה זכתה במדליית הארד לאחר ניצחון על אוסטרליה 0-1.
| מקום | נבחרת |
| --- | --- |
: ספרד ספרד
: פולין פולין
: גאנה גאנה
אירועים בולטים > כדורמים

נבחרת איטליה זכתה במדליית הזהב בכדורמים לאחר ניצחון על נבחרת ספרד 8–9. במדליית ארד זכתה נבחרת המשלחת מאוחדת לאחר ניצחון על נבחרת ארצות הברית 4–8.
| מקום | נבחרת |
| --- | --- |
: איטליה איטליה
: ספרד ספרד
:  המשלחת המאוחדת
אירועים בולטים > כדורסל > נשים

המשלחת המאוחדת זכתה במדליית הזהב בכדורסל לנשים לאחר ניצחון במשחק הגמר על סין 66-76. במדליית הארד זכתה ארצות הברית לאחר ניצחון על קובה 74–88.
אירועים בולטים > כדורסל > גברים

ארצות הברית זכתה במדליית הזהב בכדורסל לגברים לאחר ניצחון במשחק הגמר על קרואטיה 85-117. במדליית הארד זכתה ליטא לאחר ניצחון על המשלחת המאוחדת 78–82.
זו הייתה האולימפיאדה הראשונה בה הורשו להשתתף שחקני NBA בטורניר הכדורסל האולימפי. כתוצאה מכך שולבו כוכבי NBA במספר נבחרות, כאשר הבולטת מכולן הייתה ארצות הברית שהרכיבה נבחרת שכללה כוכבי NBA מהשורה הראשונה כגון מייקל ג'ורדן, מג'יק ג'ונסון, לארי בירד ועוד. הנבחרת כונתה "נבחרת החלומות", עוררה התעניינות גדולה והעלתה את הכדורסל לדרגת אירוע מרכזי במשחקים האולימפיים.
אירועים בולטים > סיף

ג'ובנה טריליני (איטליה איטליה), זכתה בשתי מדליות זהב, בתחרות רומח אישי ובתחרות רומח קבוצתי.
אירועים בולטים > שחייה > שחייניות

קריסטינה אגרסגי (הונגריה הונגריה), זכתה ב-3 מדליות זהב אישיות במשחים ל-100 ול-200 מטר גב ובמשחה ל-400 מטר מעורב אישי. במשחה ל-200 מטר גב היא זכתה בפעם השנייה ברציפות.
ניקול הייזלט (ארצות הברית ארצות הברית), זכתה ב-3 מדליות זהב, במשחה ל-200 מטר חופשי ובמשחי השליחות.
סאמר סאנדרס (ארצות הברית ארצות הברית), זכתה ב-4 מדליות, שתי מדליות זהב במשחה ל-200 מטר פרפר ובמשחה שליחות 4x100 מטר מעורב, מדליית כסף במשחה ל-200 מטר מעורב אישי ומדליית ארד במשחה ל-400 מטר מעורב אישי.
כריסי אמן-לייטון (ארצות הברית ארצות הברית), זכתה ב-3 מדליות, שתי מדליות זהב במשחי שליחות ומדליית כסף במשחה ל-100 מטר פרפר.
ג'ני תומפסון (ארצות הברית ארצות הברית), זכתה ב-3 מדליות, שתי מדליות זהב במשחי שליחות ומדליית כסף במשחה ל-100 מטר חופשי.
אניטה נול (ארצות הברית ארצות הברית), זכתה ב-3 מדליות אחת מכל סוג, מדליית זהב במשחה שליחות 4x100 מטר מעורב, מדליית כסף במשחה ל-100 מטר חזה ומדליית ארד במשחה ל-200 מטר חזה.
ג'ואנג יונג (הרפובליקה העממית של סין הרפובליקה העממית של סין), זכתה ב-3 מדליות, אחת זהב במשחה היוקרתי ל-100 מטר חופשי ושתי מדליות כסף במשחה ל-50 מטר חופשי ובמשחה שליחות 4x100 מטר חופשי.
לין לי (הרפובליקה העממית של סין הרפובליקה העממית של סין), זכתה ב-3 מדליות, מדליית זהב במשחה ל-200 מטר מעורב אישי בשיא עולם חדש, מדליות כסף במשחה ל-400 מטר מעורב אישי ובמשחה ל-200 מטר חזה.
דאגמר האסה (גרמניה גרמניה), זכתה ב-3 מדליות, מדליית זהב במשחה ל-400 מטר חופשי ושתי מדליות כסף במשחה ל-200 מטר גב ובמשחה שליחות 4x100 מטר מעורב.
פרנציסקה ואן אלמסיק (גרמניה גרמניה), זכתה ב-4 מדליות, מהן שתי מדליות כסף במשחה ל-200 מטר חופשי ובמשחה שליחות 4x100 מטר מעורב ושתי מדליות ארד במשחה ל-100 מטר חופשי ובמשחה שליחות 4x100 מטר חופשי.
קיוקו איוואסאקי (יפן יפן), זכתה במשחה ל-200 מטר חזה ובכך הייתה לאלופה האולימפית הצעירה ביותר בשחייה מעולם, בגיל 14 שנים ו-6 ימים.
אירועים בולטים > שחייה > שחיינים

יבגני סאדוביי ( המשלחת המאוחדת), זכה ב-3 מדליות זהב, במשחים ל-200 ול-400 מטר חופשי ובמשחה שליחים 4x200 מטר חופשי. במשחה ל-400 מטר חופשי הוא קבע שיא עולם חדש.
אלכסנדר פופוב (20px המשלחת המאוחדת), זכה ב-4 מדליות, 2 מדליות זהב במשחים ל-50 ול-100 מטר חופשי וב-2 מדליות כסף במשחי שליחים.
מאט ביונדי (ארצות הברית ארצות הברית), זכה ב-3 מדליות, מהן 2 מדליות זהב במשחי השליחים ומדליית כסף אחת במשחה ל-50 מטר חופשי.
מלווין סטיוארט (ארצות הברית ארצות הברית), זכה ב-3 מדליות, מהן שתי מדליות זהב במשחה ל-200 מטר פרפר ובמשחה שליחים 4x100 מטר מעורב ומדליית ארד אחת במשחה שליחים 4x200 מטר חופשי.
ג'ון אולסן (ארצות הברית ארצות הברית), זכה ב-3 מדליות, מהן שתי מדליות זהב ומדליית ארד אחת כולן במשחי השליחים.
פאבלו מוראלס (ארצות הברית ארצות הברית), זכה בשתי מדליות זהב במשחה ל-100 מטר פרפר ובמשחה שליחים 4x100 מטר מעורב.
תמאש דארני (הונגריה הונגריה), זכה בשתי מדליות זהב במשחים ל-200 מטר ול-400 מטר מעורב אישי.
מדליות

עשר המדינות אשר זכו במירב המדליות: